Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
2 มิ.ย. 2558

แรงขายหุ้นขนาดใหญ่กดดัน SET ทดสอบแนวรับ 1,480 จุด
ดัชนี SET อยู่ที่ 1,482.94 จุด -13.11 จุด -0.88% ปริมาณซื้อขาย 20,175  ลบ.
แนวรับ :          1480-85          แนวต้าน :          1500
 
สรุปทิศทางและแนวโน้มตลาด
กังวลปัญหาหนี้กรีซ กดดัน SET มาที่แนวรับ 1,480 จุด: ความกังวลต่อปัญหาหนี้กรีซ กดดัน SET ปรับลดลงตลอดช่วงเช้าที่ผ่านมา โดยเฉพาะหุ้นกลุ่มธนาคารที่แม้ราคาหุ้นปรับลดลงมาแรงก่อนหน้านี้แล้ว แต่ด้วยแนวโน้ม 1) NIM ที่ปรับลดลงจะเป็นปัจจัยกดดันผลการดำเนินงาน 2Q15 2) โอกาสที่ ธปท.จะปรับลดดอกเบี้ยในการประชุม กนง.วันที่ 10 มิ.ย.นี้ ซึ่งจะเป็นปัจจัยกดดัน NIM ต่อเนื่องในระยะถัดไป 3) ความกังวลต่อ NPL ที่เริ่มเร่งตัวขึ้นในช่วง 1Q15 ที่ผ่านมา ทำให้กลุ่มธนาคารยังมีแนวโน้ม Underperform ตลาดต่อไป ขณะที่กลุ่มหุ้นที่ให้อัตราผลตอบแทนจากเงินปันผลสูง และจ่ายเงินปันผลกลางปี มีแนวโน้ม Outperform ตลาด และเป็นกลุ่มหุ้นที่แนะนำ “ซื้อ” อย่าง INTUCH ที่คาดให้อัตาผลตอบแทนจากเงินปันผลกลางปี ~3.0%
 
หุ้นที่น่าสนใจทางเทคนิค
BJCHI “ซื้อ” ราคาหุ้นดีดตัวขึ้นอีกครั้งหลังพักตัวไม่หลุดเส้นค่าเฉลี่ยระยะเดือน  ด้วยปริมาณการซื้อขายโดดเด่น คาดว่าจะสามารถแกว่งตัวขึ้นได้ มีแนวต้านแรก 7.55 บาท และแนวต้านถัดไปที่บริเวณ 7.70 บาท
PYLON “ซื้อ” ราคาหุ้นแกว่งตัวในกรอบแนวโน้มขาขึ้นระยะสั้น พร้อมปริมาณการซื้อขายหนาแน่น กลับมายืนเหนือเส้นค่าเฉลี่ยระยะสัปดาห์ได้อีกครั้ง เป็นจังหวะซื้อเก็งกำไรตาม มีแนวต้านแรกบริเวณ 10.50 บาท และเป้าหมายถัดไปตามกรอบแนวโน้มที่บริเวณ 11.00 บาท 
EASTW “ซื้อ” ราคาหุ้นเริ่มมีแนวโน้มแกว่งขึ้นหลังทะลุกรอบ Sideways ขึ้นมา พร้อมปริมาณการซื้อขายที่กลับมาสูงขึ้นอย่างชัดเจน เส้นค่าเฉลี่ย 7-14-21 วันเรียงตัวตัดกันยืนยันแนวโน้มขึ้น เป็นจังหวะซื้อสะสมตามแนวโน้ม มีแนวต้านแรกที่ 12.20 บาทและแนวต้านถัดไปบริเวณ 12.80 บาท
AOT “ซื้อ” ราคาหุ้นมีจังหวะฟื้นตัวขึ้นกลับมายืนเหนือเส้นค่าเฉลี่ยระยะสัปดาห์ได้อีกครั้ง หลังพักตัวไม่หลุดเส้นค่าเฉลี่ยระยะเดือน เป็นจังหวะซื้อ โดยเป้าหมายที่ 310 บาท 
 
Futures แนวรับ         แนวต้าน
SET50       960            980
                950            990
Gold         19050          19150
               19000          19250
Oil        2170           2200
           2100           2250